
Ministru kabineta noteikumi Nr. 632
Rīgā 2023. gada 7. novembrī (prot. Nr. 56 4. §)
Grozījumi Ministru kabineta 2016. gada 14. jūnija noteikumos Nr. 365 "Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.3. pasākuma "Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti" un 13.1.6. specifiskā atbalsta mērķa "Atveseļošanas pasākumi ekonomikas nozarē – nodarbināto apmācības (ERAF)" īstenošanas noteikumi"
Izdoti saskaņā ar Eiropas Savienības
 struktūrfondu un Kohēzijas fonda
 2014.–2020. gada plānošanas perioda
 vadības likuma 20. panta 6., 9. un 13. punktu
· Izdarīt Ministru kabineta 2016. gada 14. jūnija noteikumos Nr. 365 "Darbības programmas "Izaugsme un nodarbinātība" 1.2.2. specifiskā atbalsta mērķa "Veicināt inovāciju ieviešanu komersantos" 1.2.2.3. pasākuma "Atbalsts IKT un netehnoloģiskām apmācībām, kā arī apmācībām, lai sekmētu investoru piesaisti" un 13.1.6. specifiskā atbalsta mērķa "Atveseļošanas pasākumi ekonomikas nozarē – nodarbināto apmācības (ERAF)" īstenošanas noteikumi" (Latvijas Vēstnesis, 2000, 426./429. nr.; 2016, 116. nr.; 2018, 23. nr.; 2019, 221. nr.; 2020, 51., 235A. nr.; 2021, 130. nr.; 2022, 60., 220. nr.; 2023, 118. nr.) šādus grozījumus:
· 1. Izteikt 10.1 punktu šādā redakcijā:
· "10.1 Šo noteikumu ietvaros līdz 2023. gada 31. decembrim ir sasniedzami šādi šo noteikumu 22.2. un 22.3. apakšpunktā minēto 13.1.6. specifiskā atbalsta mērķa finansēto atbalstāmo darbību uzraudzības rādītāji un to vērtības:
· 10.11. atbalstīto komersantu skaits – 85;
· 10.12. atbalstīto komersantu skaits, kas saņem grantus, – 85;
· 10.13. personu skaits, kuras saņem nefinansiālu atbalstu, – 109;
· 10.14. specifiskais rezultāta rādītājs – inovatīvo komersantu īpatsvars – 40 %, tai skaitā:
· 10.14.1. inovatīvo komersantu īpatsvars no 2021. gada piešķīruma – 35 %;
· 10.14.2. inovatīvo komersantu īpatsvars no 2022. gada piešķīruma – 40 %."
· 2. Izteikt 63. punktu šādā redakcijā:
· "63. Ja projektā faktiski apgūtais finansējuma apjoms pēc noslēguma pārskata apstiprināšanas ir mazāks nekā sākotnēji iesniegtajā projekta iesniegumā plānotais, tad jānodrošina, ka projekta ietvaros faktiski sasniegtie rādītāji (komersantu skaits un apmācīto darbinieku skaits) nodrošina specifiskā atbalsta mērķa kopējo plānoto rādītāju sasniegšanu. Minētajā gadījumā projektam apstiprināto intensitāti un finansējuma apjomu samazina, pieprasot starpposma vai noslēguma maksājumu, atbilstoši faktiskajam apmācīto nodarbināto skaitam no sīkajiem (mikro), mazajiem, vidējiem un lielajiem komersantiem."

